OzLabs/hebrew-wiki-articles huggingface dataset:
מפל (שיר)

"מפל" הוא שיר שהוקלט על ידי הזמרת הישראלית מירי מסיקה ויצא לאור ב-7 בנובמבר 2023, תחת הוצאת חברת הליקון ארומה מיוזיק. השיר עוסק באירוע הטראגי בו נרצחו מעל ל-350 בני אדם בטבח בפסטיבל נובה במהלך מלחמת חרבות ברזל. בין הנרצחים הייתה מפל אדם, אחותה הקטנה של מעיין אדם, מנחה ומשפיענית רשת ישראלית.

== רקע ==

בבוקר 7 באוקטובר 2023, מפל אדם, בן זוגה רועי שליו, וחברתה הילי היו בפסטיבל נובה. כשהתחיל ירי הרקטות, בתחילה לא ראו בכך איום משמעותי. בסביבות השעה 7:30, כשהמצב הסלים, הם מצאו את עצמם בתוך כאוס והמון שנמלט מהאזור. רועי סיפר כי ראו בשעות הבוקר טנק, אך בהמשך מתברר כי מדובר בטנק המשמש מחבלים. הם התחבאו מתחת למכונית כדי להסתתר מהמחבלים שטבחו באנשים מסביבם. מפל, רועי והילי ניסו להתחזות למתים כדי להימנע מכך שהמחבלים יגלו אותם. המחבלים התקרבו למקום מחבואם, יידו לעברם אבנים וירו בהם. מפל והילי ספגו פצעי ירי ואיבדו את ההכרה. רועי ניסה לשמור על קור רוח, לתקשר עם אחיה של מפל ולבקש עזרה. המחבלים המשיכו בטבח במשך שעות, ורועי המשיך להסתתר. מכל הדלק של המכונית שמתחתיה הסתתרו נוקב, והשטח סביבם עלה באש. בשעה 12:30, הגיע כוח של צבא הגנה לישראל לסייע. רועי יצא מהמחבוא וביקש עזרה, אך גם דחק בחיילים לתעדף טיפול במפל ובהילי. מפל והילי נרצחו באכזריות במהלך הטבח הזה, בעוד רועי שרד.<ref></ref>

מעיין אדם כתבה את השיר לזכר אחותה מפל. השיר משקף את הכאב והאבל שחשה מעיין על אובדן אחותה, ומבוסס על ההספד שהקריאה מעיין מעל קברה של מפל.<ref name=":0"></ref><ref name=":3"></ref> מעיין שיתפה בחשבון האינסטגרם שלה את החוויה שלה ביצירת השיר. היא ציינה שאנשים רבים הציעו את עזרתם ותמיכתם במהלך החודש שלאחר הטבח, אבל היא הרגישה בתחילה שהיא לא צריכה כלום. היא אפילו שאלה בהומור אם הם יכולים להחזיר את אחותה. מעיין סיפרה שיצירת השיר הזה העניקה לה תחושה של משמעות ואושר בתקופה קשה.<ref name=":1" /> הזמר-יוצר אורי שכיב הלחין את המילים לשיר בלילה שבו כתבה מעיין את דבריה לזכר אחותה, ללא ידיעת המשפחה וללא היכרות מוקדמת.<ref name=":3" /> מעיין התרגשה מאוד מהמחווה הזו וסיפרה: .<ref name=":2" />

מעיין בחרה במירי מסיקה לשיר את השיר כי היא החשיבה את מירי כפס הקול של חייה וכמי שהייתה שם בשבילה ברגעים חשובים והאמינה שהכנות והיכולת של מסיקה להעביר רגשות חיוניות למחווה הזו.<ref name=":1" /> מסיקה הסכימה לבצע את השיר עוד לפני ששמעה אותו ושמחה להנציח באמצעותו את מפל ושאר הקורבנות.<ref name=":2" /> מסיקה סיפרה: .<ref name=":1" /> מסיקה שיתפה פעולה עם מוזיקאים שונים שהתנדבו להופעה.<ref name=":1" /> חלק מהקלטות השיר שותפו בחשבונות המדיה החברתית של מעיין אדם, בהן נראית מירי מסיקה מקליטה את השיר ברגש.<ref></ref>

השיר יצא ב-7 בנובמבר, ביום ה-30 להירצחה של מפל. מסיקה ביצעה את השיר לראשונה ביום צאתו בתוכנית "חדשות הבוקר". בהופעה נכחה מעיין אדם.<ref name=":1"></ref>

== מילים ולחן ==
השיר מכיל מילים המבטאות את הרצון להחזיר את מפל ואת הכאב שבאובדן שלה. המילים מעבירות תחושת געגוע ומחווה לנספים באותו יום טרגי.<ref name=":0" />

== מיקומי שיא ==

== ראו גם ==
* מלחמת חרבות ברזל במוזיקה

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי מירי מסיקה
קטגוריה:שירים בעברית
קטגוריה:שירי הנצחה
קטגוריה:שירים בהשראת המוות
קטגוריה:שירים על געגוע
קטגוריה:שירים על מוות
קטגוריה:סינגלים בהוצאת הליקון ארומה מיוזיק
קטגוריה:הטבח בפסטיבל נובה בתרבות
קטגוריה:שירי מלחמת חרבות ברזל
רוקט לאב - מתחם שיגורים 1

רוקט לאב - מתחם שיגורים 1 (באנגלית: Rocket Lab Launch Complex 1,ידוע גם כ-Mahia Launch Complex) - אתר שיגורים לחלל שמשמש את חברת רוקט לאב לשיגור לוויינים באמצעות משגר הלוויינים שהיא פיתחה. הבסיס ממוקם בחלק המזרחי של האי הצפוני של ניו זילנד. השיגור הראשון בוצע בשנת 2017 וזה היה השיגור הפרטי הראשון המוצלח שבוצע מנמל חלל פרטי.

המתחם נמצא בחצי האי כ-50 ק"מ מהיישוב הקרוב. תחילה היה תוכנן להקים אתר שיגורים באזור האי הדרומי אך החברה לא הצליחה לקבל כל האישורים במועד שתוכנן ולכן בנובמבר 2015 הוכרז על שינוי מיקום. עבודות באתר החלו בדצמבר 2015 ובספטמבר 2016 הוכרז על פתיחת האתר.

באתר נבנה כן שיגור, מרכז בקרה, מבנה לאחסון משגר ומכל דלק.

השיגור הראשון בוצע ב-25 במאי 2017. השיגור עבר ללא בעיות, אך משגר לא הצליח להגיע למסלול המתוכנן. בשיגור שבוצע ב-21 בינואר 2018 לוויינים ששוגרו הגיעו למסלול המתוכנן.

==אתרי שיגור==
*LC-1A – נבנה בשלב ראשון של הפרויקט ומותאם לשיגורי משגר אלקטרון בעל יכולת להגיע למסלול מסונכרן-שמש עם עד 150 ק"ג של מטען. נכון לסוף 2023 בוצעו 26 שיגורים.
*LC-1B – עבודות הקמה החלו בשנת 2019 ובשנת 2022 בוצע שיגור ראשון. כן שיגור מותאם לשיגורי משגר אלקטרון. נכון לסוף 2023 בוצעו 12 שיגורים.

==קישורים חיצוניים==

* 
* [https://web.archive.org/web/20190328070046/https://www.rocketlabusa.com/assets/Uploads/Rocket-Lab-Payload-Users-Guide-6.2.pdf תיאור האתר (דף 42)]

==הערות שוליים==

קטגוריה:נמלי חלל
קטגוריה:ניו זילנד: מדע וטכנולוגיה
קבר הנביא חבקוק (איראן)

המאוזוליאום של חבקוק, 2022
צילום מתוך קברו של חבקוק
איור בריטי של חבקוק

קבר הנביא חבקוק (בפרסית:آرامگاه حبقوق نبی) הוא מאוזוליאום היסטורי הממוקם בעיר טויסרקאן שבאיראן. הקבר הוא מספר 969 ברשימת המונומנטים הלאומיים של איראן. ישנם המאמינים כי שם קבורים שרידיו של הנביא חבקוק, הנערץ גם בחלק מהמסורות האסלאמיות כאחד מנביאי ישראל.

== היסטוריה ==
המאוזוליאום נבנה בתקופה הסלג'וקית, במאה ה-13. מסורות מקומיות טוענות כי האתר היה עוד לפני התקופה האסלאמית קבר שהוקדש גם לחבקוק. ללא קשר לטענות על האתר, המאוזוליאום תמיד היה נערץ הן על ידי השיעים והן על ידי קהילת יהודי איראן. הוא שוחזר פעמים רבות מאז בנייתו הראשונה.<ref name=":1">https://www.kojaro.com/attraction/6430-ارامگاه-حیقوق-نبی/</ref>
בשנת 1372, הגיעו גנבי עתיקות למוזוליאום ובשנים מאוחרות יותר נחקרו מנהרות אלו במהלך עבודות חפירה, והתגלה כי מתחת למאוזוליאום נמצא קריפטה, בה נמצא הקבר בפועל. כמה אגדות מתארות גם את גילוי גופת חבקוק במקום, שנראה שהשתמרה היטב.

במאה ה-20, המוזוליאום נרשם כאנדרטה לאומית של איראן.

== ארכיטקטורה ==
המאוזוליאום בצורת מתומן מהיסוד ועשוי מלבנים. גובהו 12 מטר. הכיפה שבראש המאוזוליאום בנויה בתצורת חרוט ייחודית, בגובה של 7 מטרים. מבחוץ, מוטיבים יהודיים כמו מגן דוד נראים כחלק מהעיצובים החיצוניים. קברו של חבקוק נמצא מתחת לכיפה.<ref name=":02"></ref>

בשלב מסוים, ארבעה מגדלים ושער היו קיימים סביב המאוזוליאום. הריסות של חפצים נמצאו במהלך חפירות ארכאולוגיות.

== ראו גם==
* קברי צדיקים ביהדות
* קבר חבקוק

== קישורים חיצוניים ==
<nowiki>*</nowiki> [https://www.youtube.com/watch?v=1HW2jKqJD-Q סרטון מתוך קבר חבקוק]

== הערות שוליים ==

קטגוריה:דפים עם נקודות ציון חסרות בוויקינתונים
קטגוריה:קברי צדיקים
קטגוריה:מאוזוליאומים
קטגוריה:איראן: מבנים
יחסי אלג'יריה–ונצואלה

יחסי אלג'יריה–ונצואלה הם היחסים הבילטרליים בין אלג'יריה לוונצואלה. שתי המדינות חברות בארגון אופ"ק. מאז כינון היחסים ביניהן בשנת 1971, שתי המדינות חתמו על כמה הסכם דו-צדדיים.

== היסטוריה ==
שתי המדינות כוננו יחסים דיפלומטיים בשנת 1971.

בינואר 2015, במהלך והצניחה במחירי הנפט הבינלאומיים, נשיא ונצואלה ניקולאס מדורו סייר בשבע מדינות על מנת לחפש אחר משאבים ותמיכה למימון הוצאות ממשלתו, כולל אלג'יריה.

מדורו ערך ביקור רשמי באלג'יריה בקיץ 2018, לאחר שהשתתף בהשבעתו של נשיא טורקיה רג'פ טאיפ ארדואן, ושוב ב-8 ביוני 2022, גם כן לאחר שביקר בטורקיה.<ref></ref>

== נציגויות דיפלומטיות ==
* לאלג'יריה יש שגרירות בקראקס.<ref></ref>
* לוונצואלה יש שגרירות באלג'יר.<ref></ref>

== הערות שוליים ==
יחסי בורקינה פאסו – ונצואלה

יחסי בורקינה פאסו–ונצואלה הם היחסים הבילטרליים בין בורקינה פאסו לוונצואלה.

== היסטוריה ==
שתי המדינות כוננו יחסים דיפלומטיים בספטמבר 2003.<ref></ref>

ב-22 בינואר 2010 שתי המדינות חתמו על מזכר הבנות בניו יורק.

בין 16 ל-18 באפריל 2012 סגן נשיא הקהילה הכלכלית של מדינות מערב אפריקה, טוגה מקינטוש, ערך ביקור רשמי בוונצואלה, במהלכו נפגש עם שרת הבריאות של ונצואלה, . במהלך הביקור נחתם מזכר הבנות בין ונצואלה לארגון במטרה להעניק מלגות לתארים מתקדמים לרופאים ממדינות החברות בארגון ללימודים בוונצואלה. בהסכם, ונצואלה התחייבה להעניק שלוש מלגות לכל מדינה חברה, כולל בורקינה פאסו.

== נציגויות דיפלומטיות ==

* לבורקינה פאסו אין שגרירות בוונצואלה.
* לוונצואלה אין שגרירות בבורקינה פאסו, ושגרירות ונצואלה במאלי אמונה על היחסים עם בורקינה פאסו.

== הערות שוליים ==
Index Translationum

Index Translationum הוא מאגר תרגומי הספרים של אונסק"ו. במשך אלפי שנים תורגמו ספרים ללא תיעוד מרכזי של התרגומים. חבר הלאומים הקים מאגר מידע לתרגום בשנת 1932. בשנת 1946 החליף האו"ם את חבר הלאומים ואונסק"ו לקחה על עצמה את הניהול והשלמת מסד הנתונים. בשנת 1979 רשומות המאגר נעשו ממוחשבות.

במסד הנתונים מופיעים התרגומים לפי ספר ומסד מחבר בין סופרים בעלי שם דומה, לכן הנתונים המספריים זקוקים לפרשנות. למרות שהתנ"ך הוא הספר המתורגם ביותר, במדרג של המסד אגאתה כריסטי מובילה את עשרת הראשונים.

ברשימת המדינות בהן בוצעו הכי הרבה תרגומים מובילות גרמניה, ספרד וצרפת ובהתאמה, השפות אליהן בוצעו הכי הרבה תרגומים הן גרמנית, צרפתית וספרדית. שפות המקור מהן תורגמו הכי הרבה ספרים הן א5נגלית, צרפתית וספרדית.

==קישורים חיצוניים==
* 

קטגוריה:תרגום
קטגוריה:ארגון מידע
קשישטוף חמיילבסקי

קשישטוף חמיילבסקי (בפולנית: Krzysztof Chmielewski; נולד ב-8 ביוני 2004) הוא שחיין פולני, סגן אלוף העולם (פוקואוקה 2023) במשחה ל-200 מטר פרפר.

== ביוגרפיה ==
לקשישטוף חמיילבסקי, אח תאום, מיכאי חמיילבסקי, אף הוא שחיין מצטיין.

===2021===
באולימפיאדת טוקיו שנערכה בשנת 2021 הוא סיים במקום שמיני במשחה ל-200 מטר פרפר בתוצאה של 1:55.88 דקות. בשלב חצי הגמר הוא קבע תוצאה של 1:55.29 דקות.

===2022===
באליפות העולם שנערכה בבודפשט, הונגריה ביוני 2022 הוא סיים במקום תשיעי במשחה ל-200 מטר פרפר בתוצאה של 1:55.01 דקות ובמקום 11 במשחה ל-1500 מטר חופשי בתוצאה של 15:07.70 דקות.
====אלוף עולם לנוער====
באליפות העולם בשחייה לנוער שנערכה בלימה, פרו בתחילת ספטמבר הוא זכה ב-4 מדליות, 3 זהב ו-1 ארד. מדלייות זהב במשחה ל-200 מטר פרפר בתוצאה של 1:55.78 דקות, לפני אחיו מיכאי (1:57.69 דקות) ואיי קאמיקאוואבטה מיפן (1:58.37 דקות), במשחה שליחים 4x100 מטר מעורב לאחר ששחה בשלב המוקדמות ובמשחה שליחים משולב 4x100 מטר מעורב ומדליית ארד במשחה ל-400 מטר חופשי בתוצאה של 3:49.34 דקות.

===2023===
====סגן אלוף העולם====
באליפות העולם שנערכה בפוקואוקה, יפן ביולי 2023 זכה במדליית כסף במשחה ל-200 מטר פרפר בתוצאה של 1:53.62 דקות, אחרי לאון מרשאן מצרפת (1:52.43 דקות) ולפני טומורו הונדה מיפן (1:53.66 דקות). נוסף לכך, הוא סיים במקום 16 במשחה ל-1500 מטר חפשי בשיא אישי חדש של 15:01.89 דקות ובמקום 22 במשחה ל-400 מטר חופשי בתוצאה של 3:49.90 דקות.

== שיאים אישים ==
===בריכה אולימפית===
* 400 מטר חופשי: 3:49.34 דקות (2022)
* 1500 מטר חופשי: 15:01.89 דקות (2023)
* 200 מטר פרפר: 1:53.62 דקות (2023)

===בריכת 25 מטר===
* 200 מטר פרפר: 1:51.84 דקות (2021)

== ראו גם ==

==קישורים חיצוניים==

קטגוריה:שחייני פרפר
קטגוריה:שחיינים פולנים
קטגוריה:שחיינים באולימפיאדת טוקיו (2020)
קטגוריה:פולנים שנולדו ב-2004
האספה המחוקקת של מערב בנגל

האספה המחוקקת של מערב בנגל (בבנגלית: পশ্চিমবঙ্গ বিধানসভা; בהינדי: पश्चिम बंगाल विधानसभा; באנגלית: West Bengal Legislative Assembly) היא בית המחוקקים המדינתי של מערב בנגל.

== היסטוריה ==
הגוף המחוקק הראשון שהוקם בנשיאות בנגל של הראג' הבריטי הוקם ב-1861, כגוף בן 12 מחוקקים ממונים. ב-1892 הוגדל מספר חבריה ל-20, שבעה מתוכם נבחרים. ב-1909 הוגדל המספר ל-50 מחוקקים, ובחוק ממשלת הודו מ-1919 הועלה ל-125, שהתכנסה לראשונה בפברואר 1921.

ב-1935 חוקק הפרלמנט הבריטי את חוק ממשלת הודו, 1935, שהורה על הקמת בתי מחוקקים בכלל מחוזות הודו הבריטית. בחוק נקבע כי בבנגל יהיו שני בתים, וכי בבית התחתון, האספה המחוקקת, יהיו 250 חברים ויתקיימו בחירות אחת לחמש שנים, ובבית העליון, המועצה המחוקקת יהיו בין 63 ו-65 חברים, ואחת לשנתיים יתקיימו בחירות לשליש מחברי הבית.

עם עצמאות הודו באפריל 1947 חולקה בנגל למזרח בנגל (מזרח פקיסטן) המוסלמית שנכללה בפקיסטן ומערב בנגל שהייתה להודו. האספה המחוקקת חולקה, והאספה המחוקקת שהוקמה במערב בנגל החזיקה ב-90 חברים נבחרים ושני נבחרים ממונים כנציגי הקהילה האנגלית-הודית. המועצה המחוקקת התפזרה.

בחוקת הודו שנכנסה לתוקף ב-26 בינואר 1950 נקבע כי במערב בנגל יהיה בית מחוקקים דו-ביתי, בן 240 חברים (שנים מהם ממונים כנציגי הקהילה האנגלית-הודית) בבית התחתון ו-51 חברים בבית העליון. הבחירות הראשונות לאספה לאחר עצמאות הודו נערכו ב-1952. ב-1954 הוגדלה האספה באחד כאשר צ'נדנגאר אוחדה עם המדינה.

האספה הוגדלה ל-254 חברים, בהם שני נציגים ממונים לייצוג הקהילה האנגלו-הודית, לאחר הכנס חוק ארגון מחדש של המדינות לתוקף בנובמבר 1956, בו הועבר אזור מביהר למערב בנגל, ולאחר הבחירות לאספה ב-1957 היו בה ארבעה חברים ממונים כנציגי הקהילה האנגלו-הודית.

במרץ 1969 העבירה האספה חוק שביטל את הבית העליון, והפרלמנט ההודי אישר את התיקון לחוקה, והבית העליון בוטל באוגוסט 1969. ההחלטה לפזר את הבית העליון קודמה בידי המפלגה הקומוניסטית של הודו (מרקסיסטית) לאחר שפוזרה ממשלת המפלגה שהוקמה ב-1967 והקמת ממשלה שקיבלה את אימון הבית העליון, בו החזיק הקונגרס הלאומי ההודי, בלבד.

האספה בוחרת את 16 נציגי מערב בנגל ברג'יה סבהה.

== קישורים חיצוניים ==

* 

== הערות שוליים ==

מערב בנגל
קטגוריה:מערב בנגל
זה מהלב

זה מהלב הוא האלבום השביעי של הזמר ליאור נרקיס. האלבום יצא ב-2001.

האלבום זכה להצלחה גדולה בזכות הלהיטים "דוקטור" ו"תגיד".

את האלבום עיבדו שי ראובני ותמיר צור. בין כותבי השירים היו יוסי גיספן, עוזי חיטמן, דוד זיגמן, מייק לוק.

== רשימת רצועות ==

== המשתתפים באלבום ==

* הפקה: אבי גואטה הפקות בע"מ, מיתר הפקות
* הפקה מוזיקלית ועיבודים: שי ראובני, תמיר צור 
* קלידים: שי ראובני, תמיר צור
* תופים: אשר פדי
* בס גיטרה: אבי יפרח
* גיטרות: אבי סינגולדה
* גיטרה סולו: יהודה קיסר
* אקורדיון: בוריס אלייב
* דרבוקה: רוני דדון
* כלי הקשה: אורן בלבן
* בוזוקי: אריס נחום
* כינור, עוד: ילמז טשצישמה
* בגלמה: אריק כהן, מוסטפא הפוקור
* כלי נשיפה: ניצן עין הבר
* קלרינט: אלברט מלקוב
* חליל: אמיר שחסר
* פסנתר: עמית הראל
* קולות: יהודה תמיר, מאיה אברהם, מיטל טל, גבריאל בטלר
* מיקסים: יהודה תמיר, איציק תקומי "צוק"

== קישורים חיצוניים ==

קטגוריה:אלבומי 2001
קטגוריה:אלבומי ליאור נרקיס
קטגוריה:אלבומים בעברית
קטגוריה:אלבומי חברת אבי גואטה הפקות בע"מ
ציפורו

ענבים המשמשים להכנת ציפורו
ציפורו (ביוונית: τσίπουρο) הוא ברנדי לא מיושן מיוון ובפרט מתסליה, אפירוס, מקדוניה היוונית והאי כרתים (שם מכנים אותו אנשי כרתים בשם ציקודיה). ציפורו הוא אלכוהול מזוקק חזק המכיל 45-40% אלכוהול בנפח, והוא מופק מפומאס (שאריות מוצקות של ענבים מהגת, או זיתים או פרי אחר לאחר כבישה למיץ או לשמן) או מהיין לאחר הפרדת קליפות הענבים והגרעינים מהמיץ. הוא מגיע בשני סוגים, בטעם טהור ובטעם אניס, ובדרך כלל אינו מיושן בחביות, אם כי קיימות גם גרסאות מיושנות בחבית.

== היסטוריה ==
על פי המסורת, הייצור הראשון של ציפורו היה פרי עבודתם של נזירים יוונים אורתודוקסים במאה ה-14 על הר אתוס במקדוניה, יוון.<ref></ref>

== שיטת ייצור ==
ענבים כהים בשלים מועברים דרך מגרסה/<nowiki/>כתישה. המסה נשארת להתייצב כמה ימים, מספיק כדי להתחיל את התסיסה. בעבר, היין נאסף ורק השאריות המוצקות שימשו לציפורו בניסיון להפיק את המירב מהפרי. כיום יש יצרנים שמשתמשים בכל העיסה, מבלי להוציא את התירוש לייצור יין. כתוצאה מכך נוצר מוצר מעולה, הנקרא "אפוסטגמה" (apostagma), הנמכר בערך פי שניים ממחירו של ציפורו.

בשלב הבא, המסה מוזנת ליחידות זיקוק, כאשר הטמפרטורה והלחץ מנוטרים מקרוב. הקבוצות המזוקקות הנפרדות הראשונות והאחרונות (ה"ראש" וה"זנב") נזרקות. רק אצוות הביניים (המכונה "הלב") נשמרת להכנת ציפורו. תהליך זה חוזר על עצמו כדי להשיג ציפורו מזוקק כפול, שעשוי להיות איכותי יותר.

לבסוף, התזקיק נשאר לשקוע ולהתיישן במיכלי נירוסטה. ניתן ליישן אותו גם בחביות עץ כדי לתת לו כינוי "ציפורו מיושן", משקה חדש יחסית שניתן להשוות לוויסקי.

== הגשה ==
בהתאם לתקופת השנה, ציפורו משמש ככיבוד או כמשקה חם, ובהתאם לשעה ביום, הוא מחליף את שתיית הקפה או היין. ציפורו וציקודיה, כמו כל המשקאות האלכוהוליים ביוון, נצרכים בדרך כלל במפגשים חברתיים. לדברי היצרנים היוונים, הדרך הטובה ביותר ליהנות מציפורו היא ישר מהמקרר. יש אנשים שמעדיפים לדלל במים או להוסיף קרח. ציפורו מוגש בדרך כלל בכוסות שוט עם מזה כגון אגוזים, פירות יבשים, צימוקים, גבינה, זיתים, פירות ים, בשר, חלווה או פקיסמתיה.

ב-2006 הגישה יוון בקשה להכרה בציפורו כמוצר עם הסמכת PDO (כינוי מקור מוגן),<ref></ref> שניתן מאוחר יותר באותה שנה.<ref></ref>

== הקשר לאוזו ==
ניתן להשיג גם ציפורו בטעם אניס, המיוצר במיוחד במקדוניה ובתסליה. לציפורו כזה ולאוזו בטעם אניס יש טעם כמעט זהה, אך הם שונים מאוד בשיטת הייצור שלהם. האלכוהול המשמש לייצור אוזו הוא 96% אלכוהול ABV (אלכוהול אתילי ממקור חקלאי) ולכן אינו שומר על הטעמים של המוצרים המזוקקים העיקריים, בעוד שדרגת הזיקוק הנמוכה יותר של ציפורו מאפשרת לו לשמור על הארומה של הפומאס.<ref></ref> <ref></ref> <ref></ref>

== ראו גם ==
* ציקודיה (כרתים)
* קומוביצה (מקדוניה הצפונית/סרביה)
* ראקיה (בולגריה)
* ראקי (טורקיה)
* ערק (לבנון)
* גראפה (איטליה)
* אורוחו (ספרד)
* זיוניה (קפריסין)

== קישורים חיצוניים ==

* [https://www.chrisdistillery.gr/ מזקקת CHRIS] [https://www.chrisdistillery.gr/en/about-us/history/ Est.] [https://www.chrisdistillery.gr/en/about-us/history/ 1895] עם ייצור של Tsipouro יווני מסורתי כמו [http://www.chrisdistillery.gr/portfolio/τσίπουρο-το-απλό/ Tsipouro the Simple] ו- [http://www.chrisdistillery.gr/portfolio/τσίπουρο-σταθόπουλος/ Stathopoulos Tsipouro]

== הערות שוליים ==

קטגוריה:יוון: המצאות
קטגוריה:משקאות אניס
Evolvent

Evolvent הייתה להקת מטאל מצרפת בסגנון דום-דת' גותי סימפוני. השירה היא שירת היפה והחיה עם סופרנו אופראי לצד גרואלינג. בתחילת דרכה סגנון הלהקה היה דום-דת' גותי שנטה יותר לדת'-דום אך בהמשך השתנה למטאל גותי סימפוני עם יותר אלמנטים של מטאל סימפוני. הלהקה, שהוקמה ב-2004, התפרקה ב-2015. חלק מחברי הלהקה הקימו להקה חדשה Beneath My Sins המנגנת מטאל סימפוני.

== דיסקוגרפיה ==
* Spiritual Confession - מיני-אלבום (2008)
* Delusion - אלבום אולפן (2011)
* Under the Rain - סינגל (2013)
* Human Instinct - מיני-אלבום (2014)
* Whatever Happens - אלבום אולפן (2015)

== קישורים חיצוניים ==
* 
* 

קטגוריה:להקות מטאל גותי
הפיגוע בפריז (2023)

בליל מוצאי שבת, 2 בדצמבר 2023, אירע פיגוע ליד מגדל אייפל שבצרפת. בפיגוע תקף מוסלמי צרפתי ממוצא איראני, מספר אנשים, הרג אחד בתקיפת סכין ולאחר מכן פצע מבוגר צרפתי כבן 60 ותייר בריטי במכות פטיש, תוך קריאות "אללה אכבר".

נשיא צרפת עמנואל מקרון הכריז על האירוע כטרור וכי הוא יטופל על יד המשרד לתביעות פעילות טרור.

התוקף, יליד ניי-סיר-סן ובעל אזרחות צרפתית, היה ידוע לרשויות כמוסלמי רדיקלי, ואף ריצה עונש של 4 שנים בכלא על אלימות, נתפס על ידי המשטרה לאחר שתי הלימות טייזר לבטנו. דובר המשטרה שיבח את תגובת השוטרים "שמנעו פגיעות ודאיות נוספות בנפש". המפגע טען בפני השוטרים כי הוא היה בכעס "עקב מות מוסלמים באפגניסטן ובפלסטין" וציין שצרפת היא שותפה לפשעים נגד האסלאם.

הנרצח היה אזרח גרמניה יליד הפיליפינים, ששהה בצרפת.

הפיגוע היה בתקופה של מתח גבוה ששרר בקהילה המוסלמית בצרפת, בפרט לאור מלחמת חרבות ברזל בין ישראל לחמאס, ואירע כחודש לאחר רצח בדקירה של דומיניק ברנאר, מורה באראס, ופציעת שניים נוספים, על ידי צעיר מוסלמי ממוצא קווקזי, וכן פיגועים אסלאמיים נוספים לצד הפגנות ענק של תמיכה בפלסטינים בכל רחבי אירופה באותה תקופה.

== ראו גם ==
* הפיגועים בצרפת (1995)

==הערות שוליים==

קטגוריה:פעולות טרור ב-2023
קטגוריה:2023 בצרפת
פריז
פריז
קטגוריה:פריז: פיגועי טרור
קטגוריה:אירועי דקירה המוניים
סין (לבוש)

נשים לאויות לובשות סיןהסין (בלאית: ສິ້ນ)<ref></ref> הוא פריט לבוש הנפוץ בקרב נשים בלאוס.

הבגד הוא סוג של חצאית מסורתית בעבודת יד, העשויה לעיתים קרובות ממשי<ref></ref> מקורו בלאוס והוא נפוץ גם בקרב נשים תאילנדיות, במיוחד נשים מצפון תאילנד וצפון מזרח תאילנד, באזור איסאן. החצאית היא בגיזרת צינור או מה שנהוג לכנות חצאית עיפרון<ref></ref>.

ההדפס על הבד של החצאית יכול לעיתים להצביע על האזור ממנו הגיע הבד. בתאילנד של ימינו, נהוג ללבוש את הסין בדרך כלל באירועים מיוחדים. עם זאת, בלאוס, נהוג יותר להשתמש בו באופן קבוע יותר כבגד יומיומי.

== מאפיינים ==
הדפס לבד של חצאית סין הטיפוסי לאזור צפון תאילנד
הסין מורכב בדרך כלל משלושה מרכיבים:
* חגורת המותן, קצה החגורה בדרך כלל תחוב ומוסתר.
* גוף החצאית, בדרך כלל ללא הדפס ומורכב מצבע אחד או שניים.
* רגל הסין, המכפלת. המכפלת ארוגה בדרך כלל עם בד צבעוני. הפרטים הספציפיים על גבי המכפלת יכולים להצביע לפעמים על המקור בו מיוצר אותו סין.

== טקסטיל ==
לרוב הוא מיוצר מבד משי או כותנה ארוגה ביד. על גבי הבדים יש טקסטורות ועיצובים שונים, שנוצרים לעיתים קרובות באזורים כפריים. העלות של גרסאות משי פרימיום עשויה להגיע ליותר מ-50,000 באט ליחידה, במיוחד אם נוצרו על ידי אורג מסורתי ידוע. במידה והוא נוצר מבדים פחות יקרים, הלעות יכולה להיות כ-3,000 באט.<ref name="BP-20200217"></ref>

== גלריה ==
<gallery perrow="5">
קובץ:Thip_Keson,_Princess_of_Chiang_Mai.jpg|טקסט=Princess Thip Keson (or Thep Kraison), Princess of Chiang Mai, consort of Inthawichayanon of Chiang Mai and mother of Dara Rasmi wearing sinh and pha biang, before 1884|הנסיכה ת'יפ קסון נסיכת צ'יאנג מאי לובשת סין, לפני 1884
קובץ:Isansarong.jpg|טקסט=Thai girl wearing Isan style sinh|ילדה תאילנדית לובשת סין
קובץ:Thai_traditional_costumes_Chiang_Mai_2005_033.jpg|טקסט=Thai girls wearing northern Thai sinhs|נערות לבושות בסין מצפון תאילנד
קובץ:Laowomenwearingsinh.jpg|alt=|נשים מלאוס לבושות בסין
קובץ:Oldlaosinh.jpg|alt=|נשים מלאוס לבושות בסין
</gallery>

==קישורים חיצוניים==

== ראו גם ==
* סרונג

== הערות שוליים ==

קטגוריה:חצאיות
קטגוריה:לאוס: תרבות
קטגוריה:תאילנד: תרבות
יחסי ונצואלה–סנגל

יחסי ונצואלה–סנגל הם יחסי החוץ בין ונצואלה לסנגל. לשתי המדינות יחסים דיפלומטיים מאז שנת 1970.

== היסטוריה ==
שתי המדינות כוננו יחסים דיפלומטיים ב-9 במאי 1970.<ref></ref> ב-7 בנובמבר 1977 ערך נשיא סנגל, לאופולד סדאר סנגור, ביקור רשמי בוונצואלה בתקופת נשיאותו של , בו חתמו שני הנשיאים על הצהרה משותפת בתחומים המעניינים את שתי המדינות.

לאחר ביקורו של הנשיא סנגור, נחתמו בין שתי המדינות הסכמים בתחומים הכלכליים, התרבותיים והמדעיים, שאושררו בקראקס ב-10 בנובמבר אותה שנה על ידי שר החוץ של ונצואלה דאז, , ומקבילו סנגל, אסאן סק.

ב-16 באפריל 2018, במהלך סיור ביבשת אפריקה, נפגש סגן השר לענייני אפריקה של משרד החוץ של ונצואלה, יורי פימנטל, עם שרת החוץ של סנגל, סידיקה קבה.

== נציגויות דיפלומטיות ==

* לוונצואלה יש שגרירות בדקר.<ref></ref>
* לסנגל אין שגרירות בוונצואלה.

== הערות שוליים ==
יחסי ונצואלה–נפאל

יחסי ונצואלה–נפאל הם יחסי החוץ בין ונצואלה לנפאל.

== היסטוריה ==
היחסים בין שתי המדינות כוננו ב-28 באפריל 1987. המגעים בין שתי המדינות מתקיימים לרוב בפורומים בינלאומיים דוגמת האו"ם.<ref name=":0"></ref>

באוגוסט 2006 ערכה שרת החוץ של ונצואלה, ג'ני פיגרדו, ביקור בנפאל.<ref name=":0" />

במאי 2019 ערך סגן נשיא נפאל, , ביקור רשמי באי מרגריטה שבוונצואלה.<ref name=":0" />

נכון להיום, אין שיתוף פעולה כלכלי דו-צדדי בין שתי המדינות.<ref name=":0" />

== נציגויות דיפלומטיות ==

* לוונצואלה אין שגרירות בנפאל, ושגרירות ונצואלה בהודו אמונה על היחסים עם נפאל.<ref name=":0" />
* לנפאל אין שגרירות בוונצואלה, ושגרירות נפאל בברזיליה אמונה על היחסים עם ונצואלה.<ref name=":0" />

== הערות שוליים ==
מכפלת

מכפלת על בד, הקדוש ג'ון בצליבה, [[פרארה, יצירה של ויצ'ינו דה פרארה]]מכפלת בתפירה היא שיטה של גימור בבגדים. תופרים קצה אחד של פיסת בד מקופל כדי למנוע את התפרקות הבגד ולהתאים אורך של פרטי לבוש, למשל בקצה של שרוולים או בתחתית בגדים כמו מכנסיים וחצאיות.

== שיטות ==
מכונת תפירה ביתית כוללת סימוני מדידה לטובת הכפלה קלה יותר. המידות מוצגות באינצ'ים (למעלה) ובמילימטרים (למטה)
יש סגנונות רבים ושונים של מכפלות, מורכבים יותר ופחות. המכפלת הנפוצה ביותר נעשית על ידי קיפול של השוליים, קיפול נוסף ותפירת הקצה. סגנון ההכפלה הזה סוגר לחלוטין את הקצה של החתך בבד, ומונע את היפרמותו. סגנונות אחרים משתמשים בפחות קפלים. אחת המכפלות הפשוטות ביותר סוגרת את קצה הבד בתפר ללא קיפול כלל, בשיטה הנקראת תפר עטוי, אם כי ניתן להשתמש בתפר עטוי גם במכפלות רגילות.<ref></ref>

יש אפילו מכפלות שאינן דורשות תפירה, במקום זאת הן נעשות באמצעות שימוש בחומרים לגיהוץ, רשתות, אטבי פלסטיק או אביזרי חיבור אחרים.<ref name=":0"></ref> מכפלות חסרות חוטים אלו אינן נפוצות ולעיתים קרובות נעשה בהן שימוש רק על בסיס זמני.

ניתן לתפור את המכפלות עם קו של תפרים בלתי נראים או עם תפר עיוור, או להשתמש במכונת תפירה. המונח מכפלת לעיתים מורחב גם לטיפולי בד אחרים המונעים התפרקות. ניתן לכסות את המכפלת, לגלגל ביד ולאחר מכן לתפור בתפרים זעירים, לכסות בבד או לבחור בדרך יצירתית אחרת.

בדרך כלל באופנת הוט קוטור המכפלות נתפרות בעבודת יד. לעיתים יש בבגד קישוט רקמה דקורטיבי שמכונה תפר מכפלת מעוצב.

== סוגים של מכפלות ותפרי-מכפלת ==
ישנם מגוון סוגי מכפלת, בהתאם לגיוון בסוג הבד והרכבו. סוגים נפוצים של מכפלות כוללים:
* מכפלת כפולה
* מכפלת אוברלוק מקופלת
* מכפלת מגולגלת
* מכפלת עיוורת

למכפלות בעובי שונה יש סגנון מסוים, הדורש פחות או יותר בד בהתאם לסגנון. קצה בסגנון מטפחת דורש מכפלת של . שולי חצאית או מכנסיים טיפוסיים עשויים להיות באורך של חמישה עד 7.6 סנטימטרים<ref name=":0" />. העובי של המכפלת משפיע על האופן שבו הבד של הבגד המוגמר ייראה. בד עבה וכבד יותר דורש מכפלת קצרה יחסית.<ref></ref>

תפרי המכפלת המשמשים בדרך כלל עבור מכפלות תפורות ביד כוללים: תפר פיק, תפר מוצלב (נקרא גם תפר אדרה), תפר סולם ותפר עיוור.<ref name="auto"></ref>

מכונות תפירה יכולות ליצור תפר שנראה כמעט בלתי נראה באמצעות הגדרת תפר עיוור. תפרים עיוורים משמשים בדרך כלל לגימור של עיצובי אפליקציות הנתפרים על גבי הבד.<ref name="auto1"></ref> מכונות תפירה מודרניות המיועדות לשימוש ביתי יכולות ליצור תפרים דקורטיביים או פונקציונליים רבים. המכונות המיועדות לשימוש ביתי אלו יכולות לעיתים לשמש גם לטובת תפירת מכפלות, אם כי בשימוש במכונה התפרים בדרך כלל יהיו גדולים יותר ונראים יותר.

בבדים עבים וכבדים יחסית עם מכפלות גדולות לפעמים יוצרים משהו שנקרא "שולי התופרת" - קו נוסף של תפר רץ רופף מתווסף באמצע המכפלת, כך שלא כל משקלו של הבד תלוי בקו אחד יחיד של תפרים.
<gallery>
קובץ:5_thread_overlock_hem.jpg|מכפלת אוברלוק במכונה. תמונה זו מציגה את החלק הפנימי של הבגד
קובץ:Button_hole_stitch.jpg|תפר חור כפתור
קובץ:Pick_stitch_hem.jpg|מכפלת עם חוט התואם לבד כך שלא ניתן לראותה בצידה החיצוני
קובץ:Plain_hem.jpg|מכפלת פשוטה בתפר רץ
</gallery>

==קישורים חיצוניים==

* [https://www.youtube.com/watch?v=HJAk1NZUIYg סרטון המסביר איך לתפור מכפלת בחולצה], יוטיוב

== הערות שוליים ==

קטגוריה:תפירה
יחסי ונצואלה – מזרח טימור

יחסי ונצואלה–מזרח טימור הם היחסים הבילטרליים בין ונצואלה למזרח טימור.

== היסטוריה ==
היחסים הדיפלומטיים בין שני המדינות כוננו ב-2005. בסוף אוגוסט 2019 ביקר רובן דריו מולינה, סגן שר החוץ של ונצואלה בבירת מזרח טימור דילי לרגל 20 שנה למשאל העם לעצמאות מזרח טימור והתקבל על ידי שר החוץ של מזרח טימור דיוניסיו באבו. בתחילת דצמבר אותה שנה, מזכ"ל משרד החוץ של מזרח טימור חורחה קמס, קיבל את מולינה בפעם השנייה על מנת לדון ביחסים.

בשנת 2022 נפגשו שרי החוץ של שתי המדינות, קרלוס רפאל פאריה טורטוסה ו, במטה האו"ם שבניו יורק.

נכון ל-2018 לא נחתמו הסכמי סחר בין שתי המדינות.

== נציגויות דיפלומטיות ==

* לוונצואלה אין שגרירות במזרח טימור, ושגרירות ונצואלה בקנברה אמונה על היחסים עם מזרח טימור.
* למזרח טימור אין שגרירות בוונצואלה.

== הערות שוליים ==
טאפוי (יין)

טאפוי (בפיליפינית: Tapuy, מאוית גם tapuey או tapey) הוא יין אורז המיוצר בפיליפינים. זהו משקה מסורתי שמקורו ב-בנאווה ובמחוז ההר, שם הוא משמש לאירועים חשובים כמו חתונות, טקסי קצירת אורז, חגיגות וירידים תרבותיים. הוא מופק מאורז דביק טהור או משילוב של אורז דביק ולא דביק יחד עם שורשי אונואד,<ref>, an Ifugao word, can refer to both Bidens pilosa (as [http://agris.fao.org/agris-search/search.do?recordID=PH2002001333 here]) and Cosmos caudatus (as [https://books.google.com/books?id=esMPU5DHEGgC&dq=onuad&pg=PA625 here]).</ref> תמצית ג'ינג'ר ואבקה המכונה בובוד בתרבות המקומית.<ref name="refname1">Tapuy Cookbook & Cocktails, Philippine Rice Research Institute (2011)</ref> טאפוי הוא שם באילוקנית (שפה מדוברת בצפון הפיליפינים). היין נקרא בדרך כלל באיה בשפות האיגורוטיות.<ref name="polistico"></ref>

== אטימולוגיה ==
טאפוי נגזר מהמילה טאפאי פרוטו-מאלאי-פולינזי ("[מזון] מותסס"). קוגנטים נגזרים באים להתייחס למגוון רחב של מזון מותסס ברחבי אוסטרונזיה, כולל לחם שמרים (בטאגלוגית: tinapay ) ויין אורז. טאפוי הוא גרסה של משחת האורז האוסטרונזית הנפוצה או יין האורז טאפאי (או טפאי בשפות הפיליפניות).<ref name="truss"></ref><ref name="dohra"></ref>
צנצנת וקערות של באיה (טאפוי) בטקס קציר מבוצע על ידי איפוגאו מומבאקי (שמאן)

== תיאור ==
המאפיינים של טאפוי, כמו ביינות אורז רבים אחרים, תלויים בתהליך ובמרכיבים שבהם משתמש כל יצרן. עם זאת, באופן כללי, טאפוי הוא יין בעל גוף צלול עם טעם אלכוהולי חזק, מתוק במידה, ולעיתים משאיר טעם מתמשך. אחוז האלכוהול כ-14 אחוזים מנפח המשקה. אין בו סולפיטים (שהם חומרים משמרים הנמצאים ביינות אחרים) שלפעמים גורמים לתגובות שליליות כמו הנגאובר ואלרגיות. טאפוי גם אינו מדולל במים ואין בו תוספת סוכר.<ref name="refname2">Rice Wine Technology Bulletin, Philippine Rice Research Institute (2000)</ref>

תהליך ייצור טאפוי מסחרי מתחיל בשקילה ושטיפת אורז מובחר. לאחר מכן, האורז מבושל, מקורר ומוזרק בסטארטר תרבית טבעי, הידוע מקומית בשם bubod. לאחר מכן, מתבצע תהליך של תסיסה מקדימה טבעית ותסיסה טבעית. לאחר השלמת התסיסה, ניתן ללהעביר את היין הטרי ולפסטר אותו. לאחר הפסטור, יין האורז עובר יישון, סינון ומזוכך לפני הביקבוק. לבסוף, יין אורז בבקבוק מפוסטר פעם נוספת לפני האיטום.

== מסורות ==
פעם בשנה, במהלך פסטיבל Ipitik, מתאספים מבשלי יין אורז מכל רחבי מחוז ההר כדי להביא את תבשיליהם הטובים ביותר של יין האורז. יום שלם אחד של שמחה מלא בתחרויות גילוף בעץ, תערוכות אמנות ובישולים גדולים שמטרתם להאכיל מאות אנשים. יש נגני גונג, בעיקר ילדים שרוקדים תוך כדי ניגון קצב תוסס. ואכן, יין האורז טפוי נטוע עמוק באחת התרבויות הצבעוניות והמגוונות בפיליפינים.

== קישורים חיצוניים ==

* [http://www.philrice.gov.ph//index.php?option=com_content&task=view&id=1074&Itemid=356/ אתר האינטרנט של המכון למחקר אורז בפיליפינים]
* [http://www.openacademy.ph/index.php?option=com_content&task=view&id=877&Itemid=463/ איך מכינים טפוי]
* [http://www.openacademy.ph/index.php?option=com_content&task=view&id=880&Itemid=463/ איך להכין תרבות התחלתית של טפוי (בובוד)]

== הערות שוליים ==

קטגוריה:משקאות תוססים
מקס ווזניאק

מקס ווזניאק (בפולנית: Max Wozniak; 22 בספטמבר 1926, קלן, רפובליקת ויימאר – 7 ביולי 2023, אנסינו, לוס אנג'לס, ארצות הברית) היה כדורגלן ומאמן כדורגל יהודי-פולני, אשר שיחק בעמדת השוער. שיחק בישראל במחצית השנייה של שנות ה-50 של המאה ה-20 בקבוצות מכבי יפו והפועל כפר סבא ואימן בראשית שנות ה-60 את הפועל הרצליה.

==קריירה==
ווזניאק נולד בקלן למשפחה יהודית אשר היגרה מפולין לגרמניה. הוא רכש חינוך יסודי יהודי, והצטרף לקבוצת הנוער של הכח קלן. ב-1939 גורשה המשפחה מגרמניה לפולין על ידי השלטונות הנאציים. במהלך מלחמת העולם השנייה, לאחר תחילת מבצע ברברוסה, היגרה המשפחה לשטחי ברית המועצות עד שהתיישבה לבסוף ב-1942 בעיר מגניטוגורסק. במגניטוגורסק השלים ווזניאק את השכלתו התיכונית. ב-1946 שבה המשפחה לפולין לאחר מסע ארוך, בדומה למסעם של מאות אלפי רפטריאנטים. המשפחה התיישבה בשווייבודז'יצה, בה עבד ווזניאק במכרה פחם ובמקביל החל לשחק בקבוצת ויקטוריה שווייבודז'יצה . ב-1952 עבר לשחק בקבוצת גורניק ולבז'יך .

בשלהי אוקטובר 1956 עלה לישראל במסגרת עליית גומולקה, ובראשית נובמבר הצטרף לאימוניה ומשחקיה של מכבי יפו. לאחר מספר חדשים עבר לקבוצת הפועל כפר סבא ובה שיחק עד 1959. בשנה זו, עבר לגרמניה המערבית והחל להתאמן עם קבוצת פ.צ. קלן. עם זאת, הפועל כפר סבא סרבה לשחררו ועל כן הכניס את עצמו להסגר בינלאומי. ווזניאק החל קורס מאמני כדורגל בקלן שבגרמניה המערבית וב-1961 רכש תעודת מאמן כדורגל. בשנים 1961–1963 אימן ווזניאק בקבוצת FC Tittling מהליגה האזורית הגרמנית. בקיץ 1963 שב לישראל, אימן למשך עונה אחת את הפועל הרצליה והעלה אותה לליגה א', אשר הייתה הליגה השנייה בישראל באותה העת. בתקופה זו עסק גם באימון במסגרת חוגי כדורגל שהונהגו בבתי ספר תיכוניים בארץ.

ב-1965 היגר לארצות הברית וב-1967 שימש כמאמן-שחקן בקבוצת לוס אנג'לס טורוס. בראשית שנות ה-70 של המאה ה-20 אימן את מכבי לוס אנג'לס וזכה עימה באליפות האזורית. ב-1973 מונה למאמן נבחרת ארצות הברית בכדורגל ופוטר לאחר מספר חדשים בשל חוסר הצלחת הנבחרת. בהמשך, ועד סוף שנות ה-70, אימן ווזניאק במספר קבוצות אזוריות.

ב-1993 הוכנס ווזניאק להיכל התהילה של הספורט היהודי בארצות הברית.

מקס ווזניאק הלך לעולמו ב-2023 בלוס אנג'לס, והוא בן 96.

== קישורים חיצוניים ==

* [https://www.playmakerstats.com/player/max-wozniak/215643 פרופיל], באתר playmakerstats
* [https://web.archive.org/web/20220521133453/https://scjewishsportshof.com/wozniak.html מקס ווזניאק], באתר scjewishsportshof.com 
* 

==הערות שוליים==

קבוצת מכבי יפו ב-1956. צילום לפני משחק ידידות עם הפועל תל אביב שנערך ב-11 בנובמבר. מימין לשמאל בשורת העומדים: [[בוחוס ג'וג'וסיאן, פרסיאדו אביגדור (טופצ'ה), משה מירנדה, חיים כלב, זאב בסרגליק, משה לוי, וצ'וצ'קו לוי. כורעים מימין לשמאל: יצחק סורוג'ון, מקס ווזניאק, משה אלמוזלינו ואברהם טוריקה.]]

קטגוריה:כדורגלנים ישראלים
קטגוריה:כדורגלנים גרמנים
קטגוריה:כדורגלנים יהודים
קטגוריה:שוערי כדורגל יהודים
קטגוריה:שוערי כדורגל ישראלים
קטגוריה:שוערי כדורגל גרמנים
קטגוריה:קלן: כדורגלנים
קטגוריה:ספורטאים יהודים גרמנים
קטגוריה:כדורגלני מכבי יפו
קטגוריה:כדורגלני הפועל כפר סבא
קטגוריה:מאמני כדורגל יהודים
קטגוריה:מאמני כדורגל גרמנים
קטגוריה:מאמני כדורגל ישראלים
קטגוריה:מאמני הפועל הרצליה
קטגוריה:מאמני נבחרת ארצות הברית בכדורגל
קטגוריה:עולים בשנות ה-1950
קטגוריה:ישראלים ילידי גרמניה
קטגוריה:ישראלים שנולדו ב-1926
קטגוריה:גרמנים שנולדו ב-1926
קטגוריה:ישראלים שנפטרו ב-2023
קטגוריה:גרמנים שנפטרו ב-2023
ציקודיה

זיקוק מסורתי של ציקודיה
ציקודיה (ביוונית: τσικουδιά; מילולית: אלת טרבינת), המכונה לעיתים קרובות גם ראקי (ביוונית: ρακή) בחלק המזרחי של כרתים, הוא משקה אלכוהולי, ברנדי ריחני על בסיס ענבים ממקור האי כרתים המכיל 40% עד 65% אלכוהול בנפח המשקה.<ref name="we-love-crete"></ref>

== מאפיינים וייצור ==
צקודיה מיוצרת על ידי זיקוק של פומאס, כלומר מה שנשאר מהענבים שנכבשו בייצור יין. הפומאס תוסס במשך כשישה שבועות בחבית אטומה היטב, ולאחר מכן מזוקק.

המשקה דומה לציפורו מיבשת יוון, ממשפחת ראקי, כמו גם לראקיה האלבני, האוחורו הספרדי, הגראפה האיטלקי, הצ'אצ'ה הגיאורגי, הטרקיי ההונגרי וכך הלאה. בחלק המזרחי של כרתים נהוג לכנות את ציקודיה כראקי, אך ככל הנראה היא נקראת בשם זה פחות במערב האי.

היא מיוצרת לעיתים קרובות בבית בכפרים ברחבי כרתים, ולכן תכולת האלכוהול משתנה לפי יצרן. בדרך כלל בכל כפר בכרתים יש תושב אחד או שניים בעלי רישיון לזקק, וציקודיה מיוצרת ברציפות במשך שבועיים עד שלושה בסוף אוקטובר ותחילת נובמבר.

== הגשה וצריכה ==
ציקודיה מוגשת לפעמים קרה מבקבוק השמור במקפיא. היא מוצעת בדרך כלל כדיז'סטיף לאחר ארוחת הערב, וברוב הטברנות בכרתים מוצעת כדיז'סטיף חינם עם פירות וממתקים לאחר הארוחה. ניתן לתבל אותה באמצעות קליפת לימון, רוזמרין או דבש (רקומלו).

==קישורים חיצוניים==

== הערות שוליים ==

קטגוריה:המטבח היווני
קטגוריה:ברנדי
רקומלו

רקומלו (ביוונית: ρακόμελο; (מ-ρακή, כלומר ראקי, ומ-μέλι, כלומר דבש) הוא משקה אלכוהולי מעורב יווני.<ref name="spirits"></ref> זהו אלכוהול לעיכול, המשמש באופן מסורתי על ידי יוונים רבים כתרופה ביתית לכאב גרון או שיעול.<ref name="My Little Greek Food Book"></ref>

== סוגים ==
רקומלו עשוי מתערובת של ראקי או ציפורו ושני הסוגים הם ברנדי פומאס (מקליפות וגרגירי ענבים). התיבול המקובל שלו הוא קינמון והל או עשבי תיבול מקומיים אחרים. המשקה מיוצר בכרתים ובאיים נוספים בים האגאי וביבשת יוון. המשקה נצרך בחורף כמשקה חם. רקומלו נמכר בחנויות אלכוהול כבר כמשקה מוכן ומבוקבק.

משקה דומה הוא ראקי אפוי, שהוא משקה אזורי של האי אמורגוס, המכונה פסימני (psimeni), העשוי ראקי, סוכר ותבלינים, ומוגש בטמפרטורת החדר. ראקי אפוי מכיל יותר תבלינים מאשר רקומלו, שבדרך כלל מכיל רק קינמון.<ref name="great"></ref>ראקי אפוי זמין גם מעורב ומבוקבק, מוכן לצריכה (מוגש בטמפרטורת החדר).<ref name="great" />

== הרכב ==
מתכון כללי של רקומלו הוא 1–2 כפיות דבש על כל 4 שוטים של ראקי, יחד עם ציפורן אחת וכפית קינמון, שמשתנה לפי הטעמים השונים.

== הערות שוליים ==

קטגוריה:משקאות מזוקקים
קטגוריה:המטבח היווני
פטר גראצ'אנין

פטר גראצ'אנין (בסרבית: Петар Грачанин; 22 ביוני 1923 – 27 ביוני 2004) היה גנרל ופוליטיקאי יוגוסלבי. כיהן כראש המטה הכללי היוגוסלבי בין 1982–1985, כנשיא הרפובליקה הסוציאליסטית של סרביה בין 1987–1989, וכשר הפנים של יוגוסלביה בין 1989–1992.

==ביוגרפיה==
גראצ'אנין נולד ביגודיניה ב-22 ביוני 1923, למשפחת איכרים ענייה. לאחר סיום לימודיו התיכוניים, החל לעבוד כקצב ביגודיניה ואז עבר לבלגרד. במקביל, הוא הצטרף למפלגה הקומוניסטית של יוגוסלביה. בעקבות כיבוש יוגוסלביה בידי מדינות הציר באפריל 1941, הוא הצטרף לפרטיזנים של טיטו. הוא לחם בשורות הפרטיזנים עד סוף מלחמת העולם השנייה. הוא נפצע קשה חמש פעמים, הועלה לדרגת לוטננט ומונה למפקד גדוד. לקראת סוף המלחמה, הוא נשלח לבית חולים בבארי שבאיטליה, ולאחריה סייע בדיכוי אחרוני הצ'טניקים. לאחר המלחמה הוא התקדם בסולם הדרגות ומילא תפקידים בכירים. בין היתר שימש כמפקד האקדמיה הצבאית היוגוסלבית וכמפקד הארמייה ה-1.

ב-24 במאי 1982 הוא מונה לראש המטה הכללי היוגוסלבי. הוא כיהן בתפקיד עד 1 בספטמבר 1985 כאשר במקומו מונה זורקו צ'נאדי. לאחר מכן פרש מהצבא. הוא המשיך למלא תפקידים בכירים במנגנון המפלגה הקומוניסטית, וב-14 בדצמבר 1987 נבחר לנשיא הרפובליקה הסוציאליסטית של סרביה. הוא כיהן בתפקיד עד 20 במרץ 1989, וב-16 במאי של אותה שנה מונה לשר הפנים האחרון של יוגוסלביה.

ב-1999, עם פרוץ העימות בדרום סרביה, גראצ'אנין התגייס מחדש לצבא סרביה. הוא ביקש להישלח לחזית, אולם בשל גילו המתקדם בקשתו נדחתה, והוא נותר על תקן של יועץ בכיר במטה הכללי. בשל כך, הוענקה לו הדרגה הגבוהה ביותר בצבא הסרבי – גנרל ארמייה. הוא נפטר בבלגרד ב-27 ביוני 2004.

==קישורים חיצוניים==
* [http://www.savezboraca.autentik.net/licnosti_petar_gracanin.php פטר גראצ'אנין] באתר גיבורי יגודיניה

קטגוריה:פוליטיקאים יוגוסלבים
קטגוריה:שרי ממשלות יוגוסלביה
קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:מעוטרי גיבור יוגוסלביה
קטגוריה:ילידי 1923
קטגוריה:נפטרים ב-2004
נמיאש קייטה

נמיאש אסדרס ברבוזה קייטה (בפורטוגזית: Neemias Esdras Barbosa Queta; נולד ב-13 ביולי 1999) הוא כדורסלן פורטוגזי המשחק בעמדת הסנטר, בקבוצת בוסטון סלטיקס מליגת ה-NBA. קייטה הוא השחקן הפורטוגזי היחיד אי פעם שנבחר בדראפט ה-NBA, וכן הפורטוגזי היחיד אשר שיחק בליגת ה-NBA.

==תחילת הקריירה==
קייטה נולד בליסבון, פורטוגל, לזוג מהגרים מגינאה ביסאו. בגיל 10 הצטרף למועדון הכדורסל של בריירו, ושיחק עמה בליגות נוער עד לשנת 2017. בעונת 2017/2018 שיחק עבור בנפיקה ליסבון מליגת העל הפורטוגלית.

בשנת 2018 עבר לארצות הברית, והחל ללמוד באוניברסיטת המדינה של יוטה. בשלוש עונותיו בקבוצת האוניברסיטה העמיד ממוצעים של 13.2 נקודות, 9.0 ריבאונדים ו-2.5 חסימות למשחק.

==קריירה ב-NBA==
===סקרמנטו קינגס===
קייטה נבחר בבחירה ה-39 של דראפט ה-NBA{{כ}} 2021, על ידי סקרמנטו קינגס, ובכך הפך לפורטוגזי הראשון אי פעם שנבחר בדראפט ה-NBA. לקראת עונת חתם בסקרמנטו על "חוזה דו כיווני". בשתי עונותיו עם הקינגס שותף ב-20 משחקים בסך הכול, וקלע 2.9 נקודות בממוצע למשחק. במקביל, שיחק ב-25 עם קבוצת סטוקטון קינגס מליגת הפיתוח של ה-NBA, ורשם במדיה ממוצעים של 17.6 נקודות, 8.2 ריבאונדים ו-2.0 חסימות למשחק.

===בוסטון סלטיקס===
בספטמבר 2023 חתם קייטה על "חוזה דו כיווני" בבוסטון סלטיקס, ובאפריל 2024 הומר חוזהו בקבוצה לחוזה NBA סטנדרטי.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| סקרמנטו	|| 15 || 0 || 8.0 || 0.447 || 0.000 || 0.647 || 2.1 || 0.4 || 0.1 || 0.5 || 3.0
|- style="background-color: #EFEFEF;"		|| 
| 	|| סקרמנטו	|| 5 || 0 || 5.8 || 0.667 || 0.000 || 0.000 || 2.2 || 0.2 || 0.0 || 0.4 || 2.4
|- style="background-color:#80BFFF; font-weight:bold;"		|| 
| קריירה || 		|| 20 || 0 || 7.5 || 0.489 || 0.000 || 0.579 || 2.1 || 0.4 || 0.1 || 0.5 || 2.9
|}

==קישורים חיצוניים==

קטגוריה:כדורסלנים פורטוגזים
קטגוריה:ליסבון: אישים
קטגוריה:כדורסלני אוניברסיטת המדינה של יוטה
קטגוריה:כדורסלני סקרמנטו קינגס
קטגוריה:כדורסלני בוסטון סלטיקס
קטגוריה:בחירות דראפט של סקרמנטו קינגס
קטגוריה:פורטוגזים שנולדו ב-1999
מרכז ההנצחה לרצח העם ביססרו

מרכז ההנצחה לרצח העם ביססרו (באנגלית: Bisesero Genocide Memorial Centre) שוכן על גבעה ביישוב הקטן ביססרו השוכן כ-60 קילומטרים בכביש מ במערב רואנדה ומנציח את רצח העם ברואנדה. כ-40,000 תושבים נרצחו באתר.

המרכז הוא אחד מארבעה אתרים המנציחים את רצח העם שהוכרזו כאתר מורשת עולמית של אונסק"ו ב-2023.

==רקע ותיאור==
רצח העם ברואנדה התחיל באפריל 1994, כתוצאה מיריבות בין הרוב מבני ההוטו למיעוט ששלט במדינה של בני הטוטסי. באופן יוצא דופן הוצעה לבני הטוטסי באזור הגנה מסוימת והם פנו לכוחות שמירת השלום הצרפתיים בבקשה לסיוע. לכוחות לא היה מנדט להתערב והם נסוגו משדה הקטל. בביססרו נמלטו טוטסי רבים אל גבעה, ממנה יכלו להתגונן מפני התוקפים לזמן מה על ידי זריקת אבנים וחניתות ואף הצליחו ללכוד מהם כמה רובים. על הגבעה, בנוסף למבני הזיכרון המחוברים בגרם מדרגות באורך של כמעט 300 מטרים, ישנו אתר קבורה של כ-40,000 טוטסי שנרצחו במקום. למרגלות הגבעה שוכנת אנדרטת ההתנגדות עם כלי הנשק שהקורבנות השתמשו בהם כדי להגן על עצמם. תשע חניתות בולטות מטבעת על פני גליל נמוך מלא באבנים.

מרכז הנצחה זה הוא אחד משישה מרכזים מרכזיים ברואנדה המנציחים את רצח העם ברואנדה. האחרים הם מרכז ההנצחה לרצח העם מורמבי, מרכז ההנצחה לרצח העם קיגאלי, , מרכז ההנצחה לרצח העם ניאמטה ומרכז ההנצחה לרצח העם ניארובויה (Nyarubuye). ישנם למעלה מ-250 אתרי הנצחה רשומים המנציחים את רצח העם ברואנדה.

==קישורים חיצוניים==

<div style="direction: ltr;">
* [https://whc.unesco.org/document/198281 Nomination Text] - UNESCO site
* [https://www.maasaimarakenyapark.com/information/rwanda-genocide-memorial-sites/ Rwanda Genocide Memorial Sites]
* [https://www.kwibuka.rw/?memorial_sites=bisesero-memorial-site Bisesero Genocide Memorial]
</div>

==הערות שוליים==

קטגוריה:רצח העם ברואנדה
יחסי לוב–סרביה

יחסי לוב–סרביה הם היחסים הדיפלומטיים בין לוב לסרביה.

== היסטוריה ==
[[בוריס טאדיץ' ומועמר קדאפי]]
בתקופת שלטונו של מועמר קדאפי היו היחסים הדיפלומטיים בין לוב ליוגוסלביה טובים במיוחד. יחסים אלו המשיכו גם לאחר הקמת סרביה.

אחד מהקשרים החשובים יותר בין שתי המדינות היה הסחר בנשק, תחילה בין הרפובליקה הפדרלית הסוציאליסטית של יוגוסלביה ללוב, ולאחר מכן עם סרביה לאחר התפרקות יוגוסלביה. מספר מטוסים של הלובי שנתפסו או שימשו כדי להגן על נאמניו של קדאפי, יוצרו על ידי יצרנית המטוסים היוגוסלבית SOKO בבוסניה והרצגובינה של ימינו. מרבית מתושבי סרביה אמרו כי הם תומכים במשטרו של קדאפי.

=== מלחמת האזרחים הראשונה בלוב ===
ב-25 באוגוסט 2011 הכירה סרביה רשמית במועצת המעבר הלאומית כממשלת בלוב.<ref></ref> עם זאת, היחסים של סרביה עם ממשלת המעבר היו מתוחים כבר מתחילת מלחמת האזרחים הראשונה בלוב כאשר חמישה סרבים נתפסו על ידי מורדים בקדאפי בחשד שהם נלחמו כשכירי חרב עבורו. נכון לאפריל 2012 כל החמישה עדיין נשארו במעצר בלוב. עיתון לובי דיווח אז ששכירי חרב נוספים הוטסו מבאניה לוקה. שר ההגנה הסרבי, דרגאן סוטנובץ', הכחיש את הדיווחים לפיהם מטוסי קרב סרבים הפציצו מורדים נגד קדאפי.

=== לאחר מלחמת האזרחים ===
ב-7 בנובמבר 2015 שני עובדי שגרירות סרביה בלוב נחטפו על ידי אלמונים, כפי שדווח על ידי משרד החוץ הסרבי. בפברואר 2016 דווח שהעובדים נהרגו בהפצצה שביצעה ארצות הברית.

== נציגויות דיפלומטיות ==

* ללוב יש שגרירות בבלגרד.<ref></ref>
* לסרביה יש שגרירות בטריפולי.<ref></ref>

== הערות שוליים ==
יחסי גינאה–מאלי

יחסי גינאה–מאלי הם היחסים הדיפלומטיים הרשמיים שבין רפובליקת גינאה לבין רפובליקת מאלי.

== סקירה כללית ==
שתי המדינות נהיו מושבות צרפתיות במהלך המאה ה-19 והיו חלק מאפריקה המערבית הצרפתית. גינאה זכתה בעצמאותה ב-1958 ואילו מאלי זכתה לעצמאות ב-1959, והייתה למשך שנה חלק מפדרציית מאלי יחד עם סנגל השכנה. ב-7 במרץ 1962 כוננו שתי המדינות יחסים דיפלומטיים.

שתי המדינות חולקות גבול משותף באורך 858 ק"מ, העובר בקו מערב-מזרח-דרום, המפריד בין צפון מזרח גינאה לדרום-מערב מאלי. הוא נחצה או מוגדר על ידי נהרות רבים, ביניהם נהר באקוי. במערב הוא מהווה את הגבול המשולש של גינאה - מאלי - סנגל, הוא הולך מזרחה עד כמחצית מאורכו, משם הוא הולך דרומה לגבול משולש נוסף, בין שתי המדינות לחוף השנהב.

בפברואר 2023 שרי החוץ של בורקינה פאסו, גינאה ומאלי, כולם נשלטים על ידי חונטות צבאיות, הציעו שותפות אזורית כדי להקל על הסחר ולהתמודד עם חוסר הביטחון באזור. השרים נפגשו בבירת בורקינה פאסו, ואגאדוגו, כדי לדון בשיתוף פעולה. כל שלוש המדינות במערב אפריקה חוו השתלטות צבאית מאז 2020, מה שהפך את ההישגים הדמוקרטיים שגרמו לאזור להשיל את התג שלו כ"חגורת ההפיכה" של אפריקה.

== נציגויות דיפלומטיות ==
* מאלי מחזיקה בגינאה שגרירות בקונאקרי.
* גינאה מחזיקה במאלי שגרירות בבמקו.

== קישורים חיצוניים ==

== הערות שוליים ==
יחסי יוון–מאלי

יחסי יוון–מאלי הם יחסי החוץ בין יוון למאלי.

== סקירה כללית ==
שתי המדינות מקיימות יחסים דיפלומטיים מלאים. היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. בקיץ 2020 שר ההגנה הצרפתי הצהיר כי ביקש מעמיתו היווני לשלוח כוחות צבא יווניים לאפריקה, ובכלל זה למאלי, כדי להילחם בטרור.

== נציגויות דיפלומטיות ==
* מאלי מיוצגת ביוון באמצעות שגרירותה ברומא, איטליה.
* יוון מיוצגת במאלי באמצעות שגרירותה בדקר, סנגל, ובנוסף מחזיקה קונסוליית כבוד בבמקו.

== קישורים חיצוניים ==

== הערות שוליים ==
יהדות מדעית

דיוקן של יהודי מתפלל - ביהדות המדעית, רוחניות, מחשבה, מדיטציה ותרפיה נפשית הם ערכים עליונים
יהדות מדעית הוא זרם רוחני מחודש יחסית של היהדות המשלב בין יהדות למחשבה החדשה. היהדות המדעית מתמקדת בעיקר בפילוסופיה יהודית והיא נוסדה על ידי אלפרד גייגר מוזס.

אף על פי השם, היהדות המדעית לא מתעסקת במדע אלא ברוחניות. היהדות המדעית מתמקדת במחשבה חדשה על היהדות אשר נקראת המחשבה החדשה, אשר התפתחה במאה ה-19 בארצות הברית. גישה זו מאמינה באלוהות רוחנית וברוחניות. היא משלבת אלמנטים של פילוסופיה יהודית עם כוחות על-טבעיים ואופטימיזם כללי. היא קיבלה השראה רבה מהדתות האסייתיות ביניהן הבודהיזם, ההינדואיזם והדאואיזם.

== היסטוריה ==
בשנת 1916, אלפרד גייגר מוזס פרסם את עבודתו מדע יהודי: ריפוי אלוהי ביהדות, אשר ביקש להעלות את המודעות לרוחניות בתפילה יהודית. מוזס ביקש לשכנע יהודים אמריקאים המחפשים רוחניות בתנועות המדע הנוצרי והמחשבה החדשה, שניתן למצוא רוחניות בתוך היהדות. עבודתו של מוזס משנת 1916 פורסמה מחדש בשנת 1920 במהדורה מורחבת וכותרתה מדע יהודי: פסיכולוגיה של בריאות, שמחה והצלחה או הפסיכולוגיה השימושית של היהדות. עבודתו זו סימנה את ההיווסדות של זרם היהדות המדעית שהחל אז לקבל תאוצה בקרב יהודים אמריקאים.

== אידאולוגיה ==
=== תרפיה נפשית ===
היהדות המדעית מלמדת שהמחשבה האינסופית של האדם, או אלוהים, היא המציאות היחידה שמסוגלת לרפות את הנפש ואת הגוף. היהודים המדעיים מאמינים שרק דרך תרפיה נפשית, אפשר להגיע לשלווה ואמת, והם לעיתים גם מבצעים מדיטציה לשם השגת המטרה הזאת.

ג'ון בובה דודס, האמין שלתריפה ומדיטציה נפשית יש חיבור ישיר למערכת העצבים, והיא מסוגלת לרפא את האדם בכל היבט.

=== תפילה מתקנת ===
לעיתים קרובות, היהודים המדעיים מבצעים תפילה מתקנת. היהודים המדעיים מאמינים שתפילה מתקנת מסוגלת לגשת לכוח האלוהי המקביל לטבע, אך לא העל טבעי. התפילה המתקנת מתבצעת בשקט מוחלט.

=== עזרה עצמית ===
עזרה עצמית היא הניסיון להתמודד עם בעיות החיים באופן עצמאי, ולא בעזרת טיפול מקצועי. לעיתים, היהודים המדעיים משלבים בין עזרה עצמית לבין עקרונות של היהדות.

קטגוריה:זרמים ביהדות
קטגוריה:רוחניות ואמונה
ממאטה בנרג'י

ממאטה בנרג'י (בבנגלית: মমতা বন্দ্যোপাধ্যায়; נולדה ב-5 בינואר 1955) היא פוליטיקאית הודית המכהנת כראש השרים של מערב בנגל מ-2011 ומייסדת הטרינמול קונגרס.

== ביוגרפיה ==
ממאטה בנרג'י נולדה בכלכותה (היום קולקטה), מערב בנגל ב-2 בינואר 1955 למשפחה ממעמד הביניים הנמוך. אביה נפטר בצעירותה. בנרג'י למדה באוניברסיטת כלכותה, בה הוציאה תואר במשפטים ובאומנות. במהלך לימודיה הייתה מעורבת בתנועת הנוער של הקונגרס הלאומי ההודי. והייתה מזכירת הקונגרס במערב בנגל מ-1976 עד ל-1980.

בבחירות ללוק סבהה ב-1984 נבחרה בנרג'י לראשונה ללוק סבהה מטעם הקונגרס. בבחירות ב-1989 איבדה בנרג'י את מושבה, אך היא חזרה וזכתה בו ב-1991, והחזיקה בו מאז ועד 2011.

ב-1991 מונתה לשרה למשאבי אנוש, צורכי צעירים וספורט ופיתוח נשים וילדים בממשלת פ"ו נרסימהה ראו. היא כהנה בתפקידים הללו עד ל-1993.

ב-1997 נקלעה בנרג'י לעימות עם מוסדות הקונגרס במדינתה, כשהיא טוענת כי הקונגרס אינו רציני במאבקו לשלטון במערב בנגל, וכי הוא "קבוצה ב'" למפלגת הקומוניסטית של הודו (מרקסיסטית) ששלטה במדינה מ-1977. בנרג'י הופרשה מהמפלגה, והקימה את טרינמול קונגרס. בנרג'י התמודדה מטעם מפלגתה בבחירות ללוק סבהה ב-1989, ובבחירות ב-1999 הצטרפה לברית הדמוקרטית הלאומית, קואליציית המפלגות שבהנהגת מפלגת העם ההודית. בעקבות כך מונתה לשרת הרכבות בממשלת אטאל ביהארי ואג'פאיי השלישית.

בנרג'י התפטרה מתפקידה במחאה בעקבות חשיפת פרשת שחיתות בממשלה, ובבחירות לאספה המחוקקת של מערב בנגל ב-2001 התמודדה ביחד עם הקונגרס.

בספטמבר 2003 חזרה לממשלת ואג'פאיי כשרה בלי תיק, ובינואר 2004 מונתה לשרת הפחם והמכרות. היא כיהנה בתפקיד עד תבוסת מפלגת העם ההודית בבחירות ב-2004.

בדצמבר 2006 פתחה בנרג'י בשביתת רעב, כמחאה על כוונת ממשלת מערב בנגל להפקיע אדמה מחלקאים בשביל להקים אזור תעשייה ענק. שביתת הרעב, שנמשכה כ-25 יום, עד שבנרג'י קיבלה את בקשת נשיא הודו עבדול קאלאם לחדול ממנה, הביאה לה פרסום נרחב.

ב-2009 הצטרפה טרינמול קונגרס לחזית הפרוגרסיבית המאוחדת של הקונגרס, ובנרג'י חזרה לכהן כשרת הרכבות.

בבחירות לאספה החוקקת של מערב בנגל ב-2011 ניצחה טרינמול קונגרס את המפלגה הקומוניסטית של הודו (מרקסיסטית), ובנרג'י התפטרה מהלוק סבהה ומונתה לראש השרים של מערב בנגל. היא הושבעה לתפקיד ב-20 במאי 2011, כשהיא הופכת לראש השרים ה-11 של מערב בנגל והאישה הראשונה בתפקיד.

== קישורים חיצוניים ==

* 

== הערות שוליים ==

קטגוריה:ראשי ממשלות המדינות והטריטוריות של הודו
קטגוריה:חברי הקונגרס הלאומי ההודי
קטגוריה:ילידות 1955
קטגוריה:הודים שנולדו ב-1955
קטגוריה:שרי ממשלות אטאל ביהארי ואג'פאי
קטגוריה:שרי ממשלת פ"ו נרסימהה ראו
קטגוריה:שרי ממשלות מאנמוהאן סינג
יוקו קמיקאווה

יוקו קמיקאווה (ביפנית: 上川陽子; נולדה ב-1 במרץ 1953), היא פוליטיקאית יפנית המשמשת כשרת החוץ היפנית מאז ספטמבר 2023. היא הייתה שרת המשפטים במשך מספר קדנציות והשרה לשוויון מגדרי ועניינים חברתיים. היא חברה בבית הנבחרים של יפן מאז 2000. קמיקאווה היא חברה במפלגה הליברל-דמוקרטית.

==ביוגרפיה==
קמיקאווה נולדה בעיר שיזואוקה במחוז שיזואוקה, יפן. היא סיימה את לימודיה באוניברסיטת טוקיו ב-1977. ב-1977 הצטרפה למכון המחקר של מיצובישי ועבדה כחוקרת. בשנת 1988 היא קיבלה תואר שני במנהל ציבורי מבית הספר לממשל ע"ש ג'ון פ. קנדי, באוניברסיטת הרווארד. לאחר מכן היא שימשה כחברת צוות המדיניות הציבורית של הסנאטור האמריקני מקס בוקוס מהמפלגה הדמוקרטית. מאוחר יותר ב־1988 חזרה ליפן ונכנסה לתפקיד נשיאת מכון המחקר היפני Globalink.

היא נבחרה לבית הנבחרים של יפן לראשונה ביוני 2000.

בין 2007 ל-2008 הייתה שרת המדינה לשוויון מגדרי ולעניינים חברתיים בממשלתו של יאסואו פוקודה. בתקופה זו יזמה אמנה שנחתמה בדצמבר 2007 בין הממשלה, המעסיקים ואיגודי העובדים ומטרתה לשבור את הדימוי המסורתי של חלוקת המשימות בתוך המשפחה היפנית. האמנה נחתמה במטרה לעודד חלוקת משימות בבית ולאפשר לנשים שהפכו לאימהות להמשיך בקריירה המקצועית שלהן ובמקביל להעלות את שיעור הילודה, שירד ב-2006 לממוצע של 1.32 ילדים לאישה. האמנה מעודדת יוזמות תאגידיות להקלת העסקת אמהות (כגון בניית מעונות יום או העסקת נשים אחרות במשרה חלקית כדי להחליף עובדים שחזרו הביתה מוקדם כדי לטפל בילדיהם). עם זאת, העובדה שצעדים אלו נותרו לרצונן החופשי של חברות, ללא אמצעים מגבילים, זכתה לביקורת הן מצד ארגונים פמיניסטיים והן מצד האופוזיציה.

היא הייתה שרת המשפטים בכמה תקופות: בין 2014 ל-2015, בין 2017 ל-2018 ובין 2020 ל-2021.

ביולי 2018 במהלך תקופת כהונתה כשרת המשפטים, הורתה קמיקאווה על הוצאות להורג של חברי כת יום הדין של אום שינריקיו, שפעולות הטרור שלהם כללו בין השאר את מתקפת הגז ברכבת התחתית של טוקיו ב-1995.

היא חזרה לממשלה בספטמבר 2023 כשרת החוץ. ב-2023, במהלך מלחמת חרבות ברזל, ביקרה בישראל ונפגשה עם שר החוץ אלי כהן ועם שר החוץ הפלסטיני ריאד אל-מאלכי.

== קישורים חיצוניים ==

==הערות שוליים==

קטגוריה:בוגרי אוניברסיטת טוקיו
קטגוריה:בוגרי בית הספר לממשל באוניברסיטת הרווארד
קטגוריה:שרי המשפטים של יפן
קטגוריה:שרי החוץ של יפן
קטגוריה:פוליטיקאיות יפניות
קטגוריה:יפנים שנולדו ב-1953